România închide școlile. Occidentul le deschide, deși are restricții mai dure decât noi.
România închide şcolile, Occidentul le deschide. În România, școlile continuă să treacă în scenariul roșu. Franţa a impus lockdown parţial, dar ţine şcolile deschise.
România ţine şcolile închise, în timp ce Occidentul le deschide, deşi restricţiile ascolo sunt mult mai dure decât la noi.Premierul Orban spune că nu există un model european pe care să-l luăm cu copy-paste în privinţa şcolilor.Ministrul Anisie, deşi recunoaşte că pandemia nu creşte din cauza şcolilor, nu face decât să fugă de responsabilitate."Nu vorbim despre ceea ce cred eu. Trebuie să facem o evaluare clară, să ținem cont de situația epidemiologică. Atât a copiilor, cât și a profesorilor. Spațiul școlii este unul sigur, ceea ce trebuie să evaluăm este ce se întamplă dincolo de spațiul școlii. Trebuie să facem o evaluare clară. Ministerul Sănătații să ne spună dacă putem să revenim în scenariul galben. După o evaluare clară se va lua o decizie", a spus Monica Anisie.Franţa, care are cel mai mare număr de infectări în ultimele două săptămâni, peste 520.000, ţine şcolile deschise.La fel se întâmplă şi în Germania, Marea Britanie şi Polonia. În Italia, şcolile au rămas deschise. Doar liceenii şi studenţii fac cursuri online.Şi în Spania copiii merg, în cea mai mare parte, la şcoală. În România, un milion de elevi, adică 33 la sută, fac şcoală online.